Raajojen ja nivelten tietokonetomografiatutkimus

**Olkapää, olkavarsi, kyynärpää, kyynärvarsi ja ranne TT**

**Lonkka, reisi, polvi, sääri ja nilkka TT**

Sinulle on varattu aika raajan/raajojen tietokonetomografiatutkimukseen, jossa kuvataan käden tai jalan aluetta. Tietokonetomografia (lyhenne CT tai TT) on röntgenkuvausmenetelmä, jossa tuotetaan leikekuvia raajojen alueelta. Kuvauksessa käytetään röntgensäteitä. Raajojen alueen tutkimukset tehdään yleensä ilman varjoainetta.

Tutkimukseen valmistautuminen

Mikäli sinulle tehtävässä tutkimuksessa käytetään varjoainetta, tulee sinun olla syömättä kaksi tuntia ennen tutkimusta. Säännöllisesti käyttämäsi lääkkeet voit tällöinkin ottaa normaalisti. Röntgenosastolta voit varmistaa, käytetäänkö tutkimuksessasi varjoainetta.

Ota yhteyttä röntgenosastolle, jos epäilet olevasi raskaana tai sinulla on todettu jodiyliherkkyys tai munuaisten vajaatoiminta (puhelinnumerot löytyvät ohjeen lopusta).

Tutkimuksen suorittaminen

Kokonaisuudessaan tutkimus kestää 10 - 30 minuuttia, mutta varsinainen kuvausvaihe vain 2 - 10 minuuttia. Röntgenhoitaja valmistelee sinut tutkimukseen ja suorittaa kuvauksen röntgenlääkärin ohjeistuksen mukaan. Röntgenlääkäri antaa kuvista lausunnon.

Kuvauksen aikana sinun tulee olla mahdollisimman liikkumatta, kuvausasento riippuu kuvattavasta kohteesta.

Tutkimuksen jälkeen huomioitavaa

Tutkimus ei yleensä aiheuta sivuvaikutuksia. Tutkimuksessa mahdollisesti käytetty varjoaine poistuu virtsan mukana. Juominen edistää varjoaineen poistumista elimistöstä. Tämän vuoksi sinun on hyvä nauttia nesteitä tavallista runsaammin.

Mikäli sinulla on sokeritautilääkitys ja munuaisten vajaatoiminta, sokeritautilääkitys tauotetaan tarvittaessa varjoainetutkimuksen jälkeen.

Mikäli tutkimuksessa ei käytetä varjoainetta, mitään jatko-ohjeita tutkimuksen suhteen ei ole.

Tuloksen tehdystä tutkimuksesta saat hoitavalta lääkäriltäsi, eli vastauksia ei saa röntgenosastolta.

Yhteystiedot

Raajojen ja nivelten TT-tutkimuksia tehdään:

Oys:n keskusröntgenissä (F-röntgen) sisäänkäynti N (Kajaanintie 50, Oulu) tai G (Kiviharjuntie 9, Oulu), sijainti N4, 1. kerros, aula 1.

Oys:n päivystysröntgenissä (B-röntgen) sisäänkäynti NK (Kajaanintie 50, Oulu) tai G (Kiviharjuntie 9, Oulu), 1. kerros.

Oulaskankaan sairaalan röntgenissä Oulaistenkatu 5, Oulainen (A-ovi, 1. kerros).

Raahen sairaalan röntgenissä Rantakatu 4, Raahe (pääsisäänkäynti S1).

Mikäli sinulla on kysyttävää tästä tutkimuksesta, voit soittaa ma - pe klo 13.00 -15.00 sille röntgenosastolle, jonne aikasi on varattu (ilmoitetaan kutsukirjeessä).

Keskusröntgen puh.08 - 315 3208

Päivystysröntgen puh.08 - 315 2254

Oulaskankaan röntgen puh. 08 – 315 7619

Raahen röntgen puh. 040 135 7970

TT-tutkimuksen esitietokaavake

Ole hyvä ja täytä TT-tutkimuksen esitietokysely sähköisesti OmaOYS asiointipalvelussa [www.omaoys.fi](http://www.omaoys.fi)! Kysely avautuu 7 vrk ennen tutkimusta. Jos sinulla ei ole mahdollisuutta sähköiseen asiointiin, niin täytä tämä lomake, vaikka olisit täyttänyt lomakkeen aikaisemminkin. Otathan **täytetyn** lomakkeen mukaan kuvaukseen. Emme arkistoi aiempia lomakkeita.

|  |  |  |  |  |  |
| --- | --- | --- | --- | --- | --- |
| **Suku- ja etunimet** | |  | | | |
| **Henkilötunnus** | **Pituus** | | **Paino** | | |
| Vastaathan seuraaviin kysymyksiin huolellisesti | | | | | |
|  | | | | | |
| **Allergiat/mahdolliset vasta-aiheet:** | | | | | |
| Onko sinulle käytetty aiemmin jodipitoista varjoainetta? | | | | Kyllä | Ei |
| Jos vastasit kyllä, tuliko tuolloin mitään allergia-oireita?  Millaisia oireita?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | Kyllä | Ei |
|  | | | |  |  |
| Onko sinulla lääkeaineallergioita?  Jos vastasit kyllä, mitä allergioita? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | Kyllä | Ei |
| Onko sinulla tablettihoitoinen diabetes?  Jos vastasit kyllä, mikä on lääkkeen nimi? \_\_\_\_\_\_\_\_\_\_\_\_\_\_\_\_\_\_\_\_\_\_ | | | | Kyllä | Ei |
| Onko mahdollista, että olet raskaana? | | | | Kyllä | Ei |
| **Muut esitiedot:** | | | | | |
| Milloin sinulla on sovittuna lääkärille vastaanotto- tai soittoaika  tutkimusvastausten kuulemista varten? \_\_\_\_\_\_\_\_\_\_\_\_\_\_\_\_\_\_\_\_\_\_\_\_(pvm/klo) | | | | | |
|  | | | | | |
| Epäselvissä tapauksissa otathan yhteyttä röntgenosastoon, johon tutkimusaikasi on varattu:  Keskusröntgen puh. 08 315 3208  Päivystysröntgen puh.08 315 2254  Oulaskankaan röntgen puh. 08 315 7619 | | | | | |
| **Lomakkeen täyttäjän allekirjoitus** | | | **Päiväys** | | |